Rokovania MieR – informácia a závery.

MieR 17.3.2015 obsahovala informácie o návrhu VZN č.9/2015 o podmienkach podnikania a informáciu k Domu Seniorov.

V diskusii k návrhu VZN č.9/2015 odznel návrh pána poslanca Boritáša na zorganizovanie stretnutia podnikateľov, aby mali možnosť vyjadriť sa. Toto stretnutie sa uskutočnilo dňa 19.4.2015 za prítomnosti viacerých podnikateľov a poslancov MČ. Podnikatelia okrem praktických pripomienok navrhovali ponechať súčasné znenie VZN. Argumentovali nutnosťou tržbami pokryť svoje podnikateľské zámery. Navrhované otváracie hodiny im v tomto bránia.

V diskusii k Domu seniorov bola spomenutá petícia viac než 500 občanov a jej nedostatky. Predniesol som záujem zorganizovať verejné stretnutie občanov dotknutej locality. Stretnutie s občanmi sa uskutočnilo 27. 3 2015. Podklady k Domu seniorov, históriu snaženia sa MČ KVP a navrhované úpravy bolo vhodené do schránok 384 bytov. Na stretnutie prišlo 17 občanov a množstvo poslancov MieZ. Po obsiahlej diskusii bolo hlasovaním prijatá nižšieuvedená žiadosť občanov:

My, účastníci Verejného zhromaždenia obyvateľov časti okrsku KVP I dotknutého výstavbou Domu seniorov, obraciame sa so žiadosťou na starostu a poslancov mestskej časti Košice – Sídlisko KVP:

- aby schválili zámer nájomcu vybudovať nadstavbu – teda + 1 poschodie nad všetky objekty tvoriace bývalú MŠ a DJ

Hlasovanie za: 12 občanov

Hlasovanie proti: 5 občanov

Hlasovanie zdržal sa : 1 občan

My, účastníci Verejného zhromaždenia obyvateľov časti okrsku KVP I dotknutého výstavbou Domu seniorov, obraciame sa so žiadosťou na starostu a poslancov mestskej časti Košice – Sídlisko KVP:

- aby schválili zväčšenie plochy zelene okolo celého areálu.

Hlasovanie za: 7 občanov

Hlasovanie proti: 7 občanov

Hlasovanie zdržal sa : 3 občania

MieR 14.4.2015 sa niesla v duchu programu, kde najdôležitejšími bodmi boli 1. zmena rozpočtu MČ a návrh VZN č.9/2015 o podnikaní.

Po diskusii MieR doporučila MieZ schváliť 1. zmenu rozpočtu. Návrh VZN č.9/2015 doporučila prerokovať. V diskusii boli spomenuté negatívne postoje podnikateľov k predloženému návrhu, ako aj zmysel návrhu, ktorý vychádza z dlhodobo neuspokojivej situácie a rušení občanov hlukom pri nočnej prevádzke zariadení.